KTB "2014Q3

ธนาคารกรุงไทย  จำกัด  (มหาชน)  และบริษัทย่อย

หมายเหตุประกอบงบการเงินระหว่างกาล

สำหรับงวดเก้าเดือนสิ้นสุดวันที่ 30 กันยายน 2557 (ยังไม่ได้ตรวจสอบ แต่สอบทานแล้ว)

1.	ข้อมูลทั่วไป

ธนาคารเป็นบริษัทมหาชนที่จดทะเบียนในราชอาณาจักรไทย โดยมีสำนักงานใหญ่ตั้งอยู่เลขที่ 35 ถนนสุขุมวิท แขวงคลองเตยเหนือ           เขตวัฒนา กรุงเทพมหานคร ประกอบธุรกิจธนาคารพาณิชย์เป็นกิจกรรมหลักโดยมีสาขาอยู่ทั่วภูมิภาคในประเทศไทย และในบางภูมิภาคหลักของโลก

2.	เกณฑ์การเสนองบการเงิน

2.1	การจัดทำงบการเงินระหว่างกาล

งบการเงินระหว่างกาลนี้จัดทำขึ้นตามมาตรฐานการบัญชี ฉบับที่ 34 (ปรับปรุง 2555) เรื่อง งบการเงินระหว่างกาลโดยเลือกนำเสนองบการเงินระหว่างกาลที่แสดงรายการในงบแสดงฐานะการเงิน งบกำไรขาดทุนเบ็ดเสร็จ งบแสดงการเปลี่ยนแปลงส่วนของเจ้าของ และงบกระแสเงินสด เช่นเดียวกับงบการเงินประจำปี ส่วนหมายเหตุประกอบงบการเงินเปิดเผยเฉพาะที่สำคัญ

การจัดทำงบการเงินระหว่างกาลนี้เพื่อให้ข้อมูลปัจจุบันเพิ่มเติมจากงบการเงินสำหรับปีสิ้นสุดวันที่ 31 ธันวาคม 2556     การใช้งบการเงินระหว่างกาลนี้จึงควรใช้ควบคู่กับงบการเงินสำหรับปีดังกล่าว

2.2	เกณฑ์ในการจัดทำงบการเงินรวมและงบการเงินเฉพาะธนาคาร

งบการเงินแสดงรายการตามข้อกำหนดในประกาศธนาคารแห่งประเทศไทย ที่ สนส.11/2553 ลงวันที่ 3 ธันวาคม 2553 เรื่อง การจัดทำและการประกาศงบการเงินของธนาคารพาณิชย์ และบริษัทโฮลดิ้งที่เป็นบริษัทแม่ของกลุ่มธุรกิจทางการเงิน รวมทั้งประกาศธนาคารแห่งประเทศไทยที่เกี่ยวข้อง และได้จัดทำขึ้นตามข้อบังคับของตลาดหลักทรัพย์แห่งประเทศไทย ลงวันที่ 22 มกราคม 2544 เรื่อง การจัดทำและส่งงบการเงินและรายงานเกี่ยวกับฐานะการเงิน และผลการดำเนินงานของบริษัทจดทะเบียน พ.ศ.2544 รวมทั้งจัดทำขึ้นตามหลักการบัญชีที่รับรองทั่วไปภายใต้พระราชบัญญัติการบัญชี พ.ศ.2543

งบการเงินรวม

งบการเงินรวมได้รวมงบการเงินของธนาคารและงบการเงินของบริษัทย่อยที่ธนาคารมีอำนาจควบคุมหรือถือหุ้นเกินกว่าร้อยละ 50 ของทุนที่ชำระแล้ว โดยได้ตัดรายการระหว่างกันและยอดคงเหลือที่เป็นสาระสำคัญระหว่างกันแล้ว จำนวน 7 บริษัท ได้แก่ บจก.กรุงไทยกฎหมาย บจก.กรุงไทยธุรกิจบริการ บมจ.หลักทรัพย์จัดการกองทุน กรุงไทย บจก.กรุงไทย คอมพิวเตอร์ เซอร์วิสเซส  บจก.กรุงไทยธุรกิจลีสซิ่ง บจก.กรุงไทยแอดไวซ์เซอรี่  และ บจก.กรุงไทย ร่วมทุน  สัดส่วนการถือหุ้นและจำนวนเงินลงทุนในบริษัทย่อยและบริษัทร่วมแสดงไว้ ตามหมายเหตุ ข้อ 6.4

งบการเงินรวมบันทึกเงินลงทุนในบริษัทร่วมตามวิธีส่วนได้เสีย

งบการเงินเฉพาะธนาคาร

งบการเงินเฉพาะธนาคารบันทึกเงินลงทุนในบริษัทย่อยและบริษัทร่วมตามวิธีราคาทุน

งบการเงินสำหรับงวดเก้าเดือนสิ้นสุดวันที่ 30 กันยายน 2557 และ 2556 และสำหรับปีสิ้นสุดวันที่ 31 ธันวาคม 2556 ได้รวมรายการบัญชีของสาขาในประเทศและต่างประเทศทั้งหมด โดยได้ตัดรายการบัญชีระหว่างกันแล้ว

งบการเงินฉบับภาษาอังกฤษ

งบการเงินฉบับภาษาอังกฤษจัดทำขึ้นจากงบการเงินที่เป็นฉบับภาษาไทย ในกรณีที่มีเนื้อความขัดแย้งกันหรือมีการตีความในสองภาษาแตกต่างกันให้ใช้งบการเงินฉบับภาษาไทยเป็นหลัก

2.3 	มาตรฐานการบัญชีและมาตรฐานการรายงานทางการเงิน ที่เริ่มมีผลบังคับใช้ในงวดบัญชีปัจจุบัน

ธนาคารได้นำมาตรฐานการบัญชี มาตรฐานการรายงานทางการเงิน และการตีความตามมาตรฐานการบัญชีและมาตรฐานการรายงานทางการเงิน ที่ออกและปรับปรุงใหม่ตามประกาศของสภาวิชาชีพบัญชี ซึ่งมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2557 มาถือปฏิบัติแล้ว ซึ่งฝ่ายบริหารของธนาคารพิจารณาแล้วว่าไม่มีผลกระทบอย่างเป็นสาระสำคัญต่อนโยบายการบัญชีและงบการเงินของธนาคารและบริษัทย่อย

2.4 	มาตรฐานการรายงานทางการเงิน ที่ออกและปรับปรุงใหม่ที่ประกาศแล้วแต่ยังไม่มีผลบังคับใช้

สภาวิชาชีพบัญชีได้ออกประกาศเกี่ยวกับกรอบแนวคิดสำหรับการรายงานทางการเงิน และมาตรฐานการรายงานทางการเงิน แต่ยังไม่มีผลบังคับใช้ ดังนี้

1. กรอบแนวคิดสำหรับการรายงานทางการเงิน (ปรับปรุง 2557) ซึ่งได้ประกาศในราชกิจจานุเบกษาแล้ว และมีผลบังคับใช้ตั้งแต่วันที่ 15 ตุลาคม 2557 เป็นต้นไป

2. มาตรฐานการรายงานทางการเงิน ฉบับที่ 4  เรื่อง สัญญาประกันภัย มีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2559 เป็นต้นไป

2.5 	การเปลี่ยนแปลงนโยบายการบัญชีโครงการผลประโยชน์พนักงาน

ธนาคารได้เปลี่ยนนโยบายการบัญชีสำหรับโครงการผลประโยชน์พนักงาน จากเดิมรับรู้ผลกำไรและขาดทุนที่เกิดจากการเปลี่ยนแปลงประมาณการตามหลักคณิตศาสตร์ประกันภัยที่แสดงในรายได้หรือค่าใช้จ่ายในการดำเนินงาน เปลี่ยนเป็นรับรู้ผลกำไรหรือขาดทุนทั้งจำนวนโดยตรงในกำไรขาดทุนเบ็ดเสร็จอื่นซึ่งจะถูกรับรู้ทันทีในกำไรสะสม เพื่อให้เป็นไปตามมาตรฐานการบัญชีระหว่างประเทศ

ธนาคารได้ใช้วิธีปรับย้อนหลังสำหรับการเปลี่ยนนโยบายการบัญชีนี้ โดยผลกระทบจากการเปลี่ยนแปลงนโยบายการบัญชีต่องบการเงินรวมและงบการเงินเฉพาะธนาคารสำหรับงวดเก้าเดือนสิ้นสุดวันที่ 30 กันยายน 2556 ที่เคยเสนอไว้  มีดังนี้

2.6 	การจัดประเภทรายการใหม่

งบการเงินสำหรับงวดสามเดือนและเก้าเดือนสิ้นสุดวันที่ 30 กันยายน 2556 ได้มีการจัดประเภทรายการใหม่ เพื่อให้สอดคล้องกับการนำเสนองบการเงินสำหรับงวดสามเดือนและเก้าเดือนสิ้นสุดวันที่ 30 กันยายน 2557 ดังนี้

3.	สรุปนโยบายการบัญชีที่สำคัญ

การจัดทำงบการเงินระหว่างกาล ธนาคารได้ใช้นโยบายการบัญชีและวิธีการประมาณการเช่นเดียวกับที่ใช้ในงบการเงินสำหรับปี สิ้นสุดวันที่ 31 ธันวาคม 2556

การดำรงเงินกองทุน

ณ วันที่ 30 กันยายน 2557 และ 31 ธันวาคม 2556  ธนาคารได้คำนวณเงินกองทุนตามหลักเกณฑ์ Basel III  ซึ่งปรับปรุงตามประกาศธนาคารแห่งประเทศไทยที่ สนส.13/2555 เรื่อง องค์ประกอบของเงินกองทุนสำหรับธนาคารพาณิชย์ที่จดทะเบียนในประเทศ  การปรับปรุงหลักเกณฑ์การกำกับดูแลเงินกองทุนและส่วนที่เพิ่มเติมซึ่งมีผลบังคับใช้ตั้งแต่วันที่ 1 มกราคม 2557 อ้างอิงจากหลักเกณฑ์ Basel III : a global regulatory framework for more resilient banks and banking systems (Revised version : June 2011) ของ Basel Committee on Banking Supervision (BCBS) เพื่อให้ธนาคารมีเงินกองทุนที่มีคุณภาพดีและเพียงพอรองรับความเสียหายที่อาจเกิดขึ้นได้ทั้งในภาวะปกติและภาวะวิกฤต  และเพื่อรักษาเสถียรภาพระบบสถาบันการเงินโดยรวม

ตามข้อกำหนดของธนาคารแห่งประเทศไทย ที่ สนส.12/2555 เรื่อง หลักเกณฑ์การกำกับดูแลเงินกองทุนสำหรับธนาคารพาณิชย์กำหนดให้ธนาคารพาณิชย์ที่จดทะเบียนในประเทศดำรงเงินกองทุนเป็นอัตราส่วนกับสินทรัพย์เสี่ยงไม่ต่ำกว่าร้อยละ 8.5 โดยมีเงื่อนไขกำหนดให้เพิ่มอัตราส่วนเงินกองทุนชั้นที่ 1 จากเดิมกำหนดไว้ต้องไม่ต่ำกว่าร้อยละ 4.25 เป็นไม่ต่ำกว่าร้อยละ 6.0 ของสินทรัพย์เสี่ยงดังกล่าว ณ วันที่ 30 กันยายน 2557 และ 31 ธันวาคม 2556 ธนาคารดำรงเงินกองทุนเป็นอัตราส่วนกับสินทรัพย์เสี่ยงตามหลักเกณฑ์และวิธีการที่ธนาคารแห่งประเทศไทยกำหนด ดังนี้

5.	ประมาณการและข้อสมมติฐาน

ในการจัดทำงบการเงินให้เป็นไปตามมาตรฐานการรายงานทางการเงิน  ผู้บริหารต้องใช้การประมาณการและข้อสมมติฐานหลายประการ  ซึ่งมีผลกระทบต่อการกำหนดนโยบายและการรายงานจำนวนเงินที่เกี่ยวกับ สินทรัพย์ หนี้สิน รายได้ และค่าใช้จ่าย ผลที่เกิดขึ้นจริงอาจแตกต่างจากที่ประมาณไว้

ประมาณการและข้อสมมติฐานที่ใช้จะได้รับการทบทวนอย่างต่อเนื่อง การปรับประมาณการทางบัญชีจะบันทึกในงวดบัญชีที่ประมาณการดังกล่าวได้รับการทบทวน และในอนาคตที่ได้รับผลกระทบ ข้อมูลเกี่ยวกับความไม่แน่นอนของประมาณการและข้อสมมติฐานที่สำคัญในการกำหนดนโยบายการบัญชีมีผลกระทบสำคัญต่อการรับรู้จำนวนเงินในงบการเงิน

6.	ข้อมูลเพิ่มเติม

6.1	ข้อมูลเพิ่มเติมเกี่ยวกับกระแสเงินสด

รายการที่มิใช่เงินสดที่สำคัญ สำหรับงวดเก้าเดือนสิ้นสุดวันที่ 30 กันยายน 2557 และ 2556 มีดังนี้

6.2	ตราสารอนุพันธ์เพื่อค้า

มูลค่ายุติธรรมและจำนวนเงินตามสัญญาแบ่งตามประเภทความเสี่ยง

สัดส่วนการทำธุรกรรมตราสารอนุพันธ์แบ่งตามประเภทคู่สัญญาโดยพิจารณาจากจำนวนเงินตามสัญญา

6.3	เงินลงทุนสุทธิ

6.3	เงินลงทุนสุทธิ (ต่อ)

6.3	เงินลงทุนสุทธิ (ต่อ)

ณ วันที่ 30 กันยายน 2557 และ 31 ธันวาคม 2556 เงินลงทุนประเภทเพื่อค้าที่เป็นเงินลงทุนในธุรกรรมเงินกู้ยืมที่มีอนุพันธ์แฝง
ที่ไม่สามารถแยกส่วนของอนุพันธ์แฝงออกจากตราสารหลักได้ เป็นตราสารประเภท Collateralized Debt Obligations (CDO) จำนวน 971.20 ล้านบาท และ 984.41 ล้านบาท ตามลำดับ โดยมีมูลค่ายุติธรรม เป็นเงิน 242.70 ล้านบาท และ 205.44 ล้านบาท ตามลำดับ ซึ่งธนาคารได้ตั้งสำรองค่าเผื่อปรับมูลค่าแล้วทั้งจำนวน

ณ วันที่ 30 กันยายน 2557 และ 31 ธันวาคม 2556 เงินลงทุนประเภทตราสารหนี้ที่จะถือจนครบกำหนดประเภทหลักทรัพย์รัฐบาลและรัฐวิสาหกิจ ได้รวมตั๋วสัญญาใช้เงินของบรรษัทบริหารสินทรัพย์ไทย (บสท.) ที่เกิดจากการโอนลูกหนี้ด้อยคุณภาพ จำนวน 3,375.25 ล้านบาท และ 3,388.20 ล้านบาท ตามลำดับ (หมายเหตุ ข้อ 6.22) ซึ่งมีตั๋วสัญญาใช้เงินของ บสท. 1 ฉบับ จำนวน 2,824.22 ล้านบาท ได้ครบกำหนดแล้วในปี 2554  และอยู่ระหว่างการปรับยอดราคาโอนเพื่อเปลี่ยนเป็นตั๋วสัญญาใช้เงินฉบับใหม่

ณ วันที่ 30  กันยายน 2557 และ 31 ธันวาคม 2556  เงินลงทุนทั่วไปประเภทตราสารทุนที่ไม่อยู่ในความต้องการของตลาดในประเทศ จำนวน 1,987.68 ล้านบาท และ 2,026.53 ล้านบาท ได้รวมเงินลงทุนในธนาคารอิสลามแห่งประเทศไทย จำนวน 1,048.15 ล้านบาท โดยธนาคารได้ตั้งค่าเผื่อการด้อยค่าแล้วทั้งจำนวน

ณ วันที่ 30 กันยายน 2557 และ 31 ธันวาคม 2556 ธนาคารมีเงินลงทุนในหลักทรัพย์ที่เป็นเงินตราต่างประเทศที่ได้รับผลกระทบจากอัตราแลกเปลี่ยนเงินตราต่างประเทศ โดยมีมูลค่าลดลง จำนวน 97.23 ล้านบาท และเพิ่มขึ้น จำนวน 243.50 ล้านบาท ตามลำดับ

การจำหน่ายเงินลงทุนให้บริษัทย่อย

ในปี 2552  ธนาคารได้จำหน่ายตราสาร CDO จำนวนหนึ่ง มีราคาทุน จำนวน 3,090.46 ล้านบาท ซึ่งธนาคารได้ตั้งค่าเผื่อการปรับมูลค่าด้วยจำนวนเดียวกันแล้วให้แก่บริษัทย่อยแห่งหนึ่งในราคา 3 บาท และจำหน่ายเงินลงทุนทั่วไปซึ่งเป็นเงินลงทุนในหุ้นสามัญ จำนวน 12 บริษัท มูลค่า 912.41 ล้านบาท ซึ่งธนาคารได้ตั้งค่าเผื่อการด้อยค่าด้วยจำนวนเดียวกันให้แก่บริษัทย่อยแห่งหนึ่งในราคา 13 บาท

ในปี 2554  ธนาคารได้จำหน่ายตราสาร CDO จำนวนหนึ่ง มีราคาทุน จำนวน 1,266.20 ล้านบาท ซึ่งธนาคารได้ตั้งค่าเผื่อการปรับมูลค่าด้วยจำนวนเดียวกันให้แก่บริษัทย่อยแห่งหนึ่งในราคา 1 บาท

นอกจากนี้  ยังมีเงินลงทุนในหลักทรัพย์อื่นซึ่งธนาคาร ถือหุ้นตั้งแต่ร้อยละ 10 ขึ้นไป ซึ่งจำแนกเป็นกลุ่ม โดยแสดงในราคามูลค่ายุติธรรม ได้ดังนี้

6.3.5	กำไร (ขาดทุน) สุทธิจากเงินลงทุนที่แสดงในงบกำไรขาดทุนเบ็ดเสร็จ สำหรับงวดเก้าเดือนสิ้นสุดวันที่ 30 กันยายน 2557 และ 2556 ประกอบด้วย

6.3.6	ณ วันที่ 30 กันยายน 2557 ธนาคารมีเงินลงทุนในบริษัทจดทะเบียนที่เข้าข่ายถูกเพิกถอนจากการเป็นหลักทรัพย์จดทะเบียนของตลาดหลักทรัพย์แห่งประเทศไทย จำนวน 2 บริษัท มีราคาทุน จำนวน 1.83 ล้านบาท โดยธนาคารได้ตั้งค่าเผื่อการด้อยค่าเต็มจำนวน

6.4	เงินลงทุนในบริษัทย่อยและบริษัทร่วมสุทธิ

6.4.1	งบการเงินเฉพาะธนาคาร

6.4.1	งบการเงินเฉพาะธนาคาร (ต่อ)

* ค่าเผื่อการด้อยค่าของเงินลงทุนในบริษัทย่อยเกิดจากราคาทุนสูงกว่าราคาตามบัญชี

** ธนาคารมีเงินลงทุนใน บมจ.กรุงไทย-แอกซ่า ประกันชีวิต จำนวน 1 หุ้น

เงินลงทุนบริษัทย่อย

บริษัท กรุงไทย ร่วมทุน จำกัด (KTBCH) ดำเนินธุรกิจลงทุนในบริษัทอื่น (Holding Company)  ซึ่งธนาคารมีอำนาจควบคุม โดยจัดตั้งเมื่อวันที่ 21 ธันวาคม 2555  มีทุนจดทะเบียน 1 ล้านบาท ซึ่งธนาคารถือหุ้น จำนวน 49,000 หุ้น คิดเป็นร้อยละ 49 และบุคคลธรรมดา จำนวน 51,000 หุ้น คิดเป็นร้อยละ 51 ของจำนวนหุ้นทั้งหมดของบริษัท โดยได้รับอนุญาตจากธนาคารแห่งประเทศไทย (ธปท.) ให้เป็นบริษัทในกลุ่มธุรกิจทางการเงินของธนาคาร

เหตุที่ธนาคารต้องจัดตั้งบริษัท กรุงไทย ร่วมทุน จำกัด (KTBCH) โดยมีวัตถุประสงค์ให้ถือหุ้นในบริษัทประกันภัยแทนธนาคารก็เพื่อให้เป็นไปตามพระราชบัญญัติประกันวินาศภัย (ฉบับที่ 2) พ.ศ.2551  และพระราชบัญญัติประกันชีวิต (ฉบับที่ 2) พ.ศ.2551 ที่ได้กำหนดโครงสร้างผู้ถือหุ้นบริษัทประกันภัยว่า บริษัทประกันภัยจะต้องมี (1) บุคคลธรรมดาซึ่งมีสัญชาติไทย และ/หรือ (2) นิติบุคคลที่จดทะเบียนในประเทศไทย (ซึ่งมีผู้ถือหุ้นเป็นบุคคลธรรมดาสัญชาติไทยถือหุ้นโดยตรงหรือโดยผ่านนิติบุคคลทุกทอดเกินร้อยละ 50 ของจำนวนหุ้นที่มีสิทธิออกเสียงและจำหน่ายได้แล้วทั้งหมด) ถือหุ้นรวมกันเกินร้อยละ 75 ของจำนวนหุ้นที่มีสิทธิออกเสียงและจำหน่ายได้แล้วทั้งหมดของบริษัทประกันภัยนั้น การที่ธนาคารมีฐานะเป็นรัฐวิสาหกิจโดยมีกองทุนเพื่อการฟื้นฟูและพัฒนาระบบสถาบันการเงิน (ซึ่งธนาคารพิจารณาว่ากองทุนฯเป็นนิติบุคคล) ถือหุ้นร้อยละ 55.05 ดังนั้น ธนาคารไม่ใช่นิติบุคคลตาม พรบ. ดังกล่าว ถ้าธนาคารยังคงถือหุ้นในบริษัทประกันภัยอยู่ต่อไปจะทำให้โครงสร้างผู้ถือหุ้นของบริษัทประกันชีวิตและประกันวินาศภัยไม่เป็นไปตามที่ พรบ. ดังกล่าว กำหนดไว้

เมื่อวันที่ 26 ธันวาคม 2555 ธนาคารได้ขายหุ้น บริษัท กรุงไทยพานิชประกันภัย จำกัด (มหาชน) (KPI) ร้อยละ 25 (สัดส่วนการถือหุ้นคงเหลือ ร้อยละ 20) และหุ้นบริษัท กรุงไทย-แอกซ่า ประกันชีวิต จำกัด (มหาชน) (KTAL) ร้อยละ 50 (คงถือไว้ 1 หุ้น) ให้กับบริษัท กรุงไทย ร่วมทุน จำกัด ในราคาตามบัญชี เป็นจำนวนเงิน 4,800.74 ล้านบาท มีกำไรจากการขายเป็นเงิน 3,667.55 ล้านบาท (หมายเหตุ ข้อ 6.16.8)

เมื่อวันที่ 11 มีนาคม 2556  สำนักงานคณะกรรมการกำกับและส่งเสริมการประกอบธุรกิจการประกันภัย (คปภ.) แจ้งว่าสำนักงานคณะกรรมการกฤษฎีกาได้ตีความพระราชบัญญัติดังกล่าวว่า การถือหุ้นของกองทุนฟื้นฟูและพัฒนาระบบสถาบันการเงินในธนาคารเป็นการถือหุ้นโดยบุคคลที่มีสัญชาติไทย เป็นผลให้ธนาคารถือหุ้นในบริษัทประกันภัยได้  ต่อมาเมื่อวันที่ 24 กรกฎาคม 2556 ธนาคารได้มีหนังสือไปยังธนาคารแห่งประเทศไทยเพื่อขออนุญาตเปลี่ยนแปลงโครงสร้างการถือหุ้นของบริษัทในกลุ่มธุรกิจทางการเงินใหม่  โดยธนาคารจะต้องซื้อหุ้น KTBCH จากผู้ถือหุ้นเดิมในอัตราร้อยละ 51 ของจำนวนหุ้นทั้งหมด และดำเนินการซื้อหุ้น KPI และ KTAL คืนจาก KTBCH และขอถอน KTBCH ออกจากกลุ่มธุรกิจทางการเงินของธนาคาร ซึ่งได้รับอนุญาตจากธนาคารแห่งประเทศไทย เมื่อวันที่ 26 สิงหาคม 2556

เมื่อวันที่ 1 ตุลาคม 2556 ธนาคารได้ดำเนินการตามที่ได้ขออนุญาตธนาคารแห่งประเทศไทยไว้ โดยซื้อหุ้น KTBCH ในราคาทุนจากผู้ถือหุ้นเดิมแล้ว ทำให้ธนาคารเป็นผู้ถือหุ้นใน KTBCH ร้อยละ 100 และในงวดนี้ธนาคารได้ซื้อหุ้น KPI และหุ้น KTAL คืนจาก KTBCH ในราคาตามบัญชี เป็นเงิน 5,158.90 ล้านบาท (หมายเหตุ ข้อ 6.16.8)

เงินลงทุนบริษัทร่วม

ในปี 2556  ธนาคารได้ซื้อหุ้นเพิ่มทุนของ บริษัทหลักทรัพย์ เคที ซีมิโก้ จำกัด จำนวน 18.18 ล้านหุ้น  เป็นเงิน 150 ล้านบาท

6.4.2	งบการเงินรวม

6.4.2	งบการเงินรวม (ต่อ)

ในงบการเงินรวม เงินลงทุนบริษัทร่วมบันทึกตามวิธีส่วนได้เสียได้ใช้ข้อมูลจากงบการเงินของบริษัทร่วมที่ยังไม่ได้ตรวจสอบหรือสอบทานโดยผู้สอบบัญชี

6.4.3	ฐานะการเงินและผลการดำเนินงานของบริษัทร่วม

6.5	เงินให้สินเชื่อแก่ลูกหนี้และดอกเบี้ยค้างรับสุทธิ

ณ วันที่ 30 กันยายน 2557 และ 31 ธันวาคม 2556 ธนาคารมีเงินให้กู้ยืมอื่น ๆ จำนวน 1,162.27 ล้านบาท และ 1,280.73 ล้านบาท ได้รวมหนี้ที่เกิดจากการจ่ายชำระหนี้แทนลูกค้ารายที่ผิดนัดตามสัญญา  ซึ่งธนาคารเป็นผู้รับรองหรือค้ำประกัน จำนวน 1,101.39 ล้านบาท และ 1,220.20 ล้านบาทตามลำดับ ไว้ด้วย

* ยอดรวมเงินให้สินเชื่อสุทธิจากรายได้รอตัดบัญชีในหมายเหตุ ข้อ 6.5.1

* ยอดรวมเงินให้สินเชื่อสุทธิจากรายได้รอตัดบัญชีในหมายเหตุ ข้อ 6.5.1

1ยอดสุทธิที่ใช้ในการตั้งค่าเผื่อหนี้สงสัยจะสูญ หมายถึง ยอดคงค้างของต้นเงินที่ไม่รวมดอกเบี้ยค้างรับหลังหักหลักประกัน หรือมูลหนี้หลังหักมูลค่าปัจจุบันของกระแสเงินสดที่คาดว่าจะได้รับจากลูกหนี้ หรือมูลค่าปัจจุบันของกระแสเงินสดที่คาดว่าจะได้รับจากการจำหน่ายหลักประกัน

6.5.3	สินเชื่อด้อยคุณภาพ (Non - performing loans)

ณ วันที่ 30 กันยายน 2557 และ 31 ธันวาคม 2556 ธนาคารและบริษัทย่อยมีเงินให้สินเชื่อด้อยคุณภาพตามเกณฑ์ธนาคารแห่งประเทศไทย ประกอบด้วย สินเชื่อจัดชั้นต่ำกว่ามาตรฐาน สงสัย สงสัยจะสูญ และสูญ โดยรวมเงินให้สินเชื่อที่เป็นรายการระหว่างธนาคารและตลาดเงิน แต่ไม่รวมดอกเบี้ยค้างรับ

สำหรับงวดเก้าเดือนสิ้นสุดวันที่ 30 กันยายน 2557 และสำหรับปีสิ้นสุดวันที่ 31 ธันวาคม 2556 ธนาคารได้ตัดหนี้สูญสำหรับลูกหนี้ด้อยคุณภาพโดยมีเงินต้นและดอกเบี้ยค้างรับ รวมจำนวน 399.32 ล้านบาท และ 6,809.64 ล้านบาท ตามลำดับ

6.5.4	เงินให้สินเชื่อแก่บริษัทที่เข้าข่ายถูกเพิกถอนจากการเป็นหลักทรัพย์จดทะเบียน

ณ วันที่ 30 กันยายน 2557 และ 31 ธันวาคม 2556 ธนาคารมีเงินให้สินเชื่อและดอกเบี้ยค้างรับกับบริษัทที่มีปัญหาเกี่ยวกับฐานะการเงินและผลการดำเนินงาน ได้แก่ บริษัทจดทะเบียนที่เข้าข่ายถูกเพิกถอนจากการเป็นหลักทรัพย์จดทะเบียน จำนวน 7 ราย ยอดหนี้ จำนวน 1,036.40 ล้านบาท และ 1,150.26 ล้านบาท และดอกเบี้ยค้างรับ จำนวน 0.01 ล้านบาท และ 0.14 ล้านบาท รวมจำนวน 1,036.41 ล้านบาท และ 1,150.40 ล้านบาท ซึ่งได้กันค่าเผื่อหนี้สงสัยจะสูญตามเกณฑ์การจัดชั้นหนี้ที่ธนาคารแห่งประเทศไทยกำหนด เป็นจำนวนเงิน 797.30 ล้านบาท และ 830.44 ล้านบาท ตามลำดับ

6.5.5	การปรับโครงสร้างหนี้ที่มีปัญหา

การปรับโครงสร้างหนี้ที่มีปัญหา สำหรับงวดเก้าเดือนสิ้นสุดวันที่ 30 กันยายน 2557 และสำหรับปีสิ้นสุดวันที่ 31 ธันวาคม 2556 ธนาคารทำสัญญาปรับโครงสร้างหนี้ จำนวน 6,262 รายและ 7,040 ราย เป็นจำนวนหนี้ตามบัญชีก่อนปรับโครงสร้างหนี้ จำนวน 14,912.04 ล้านบาท และ 30,661.41 ล้านบาท ได้รับชำระดอกเบี้ยและเงินต้น จำนวน 3,657.87 ล้านบาท และ 5,221.10 ล้านบาท ให้กู้เพิ่ม จำนวน 2,772.96 ล้านบาท และ 2,309.04 ล้านบาท และหนี้สูญจากการปรับโครงสร้างหนี้ จำนวน 84.22 ล้านบาท และ 324.48 ล้านบาท ตามลำดับ

รายละเอียดลูกหนี้ที่ปรับโครงสร้างหนี้  สำหรับงวดเก้าเดือนสิ้นสุดวันที่ 30 กันยายน 2557 มีดังนี้

ณ วันที่ 30 กันยายน 2557 ธนาคารมียอดคงค้างตามบัญชีของลูกหนี้ที่ได้ปรับโครงสร้างหนี้แล้ว จำนวน 25,286 ราย เป็นเงิน 81,624.30 ล้านบาท ซึ่งจำนวนคงค้างดังกล่าวมียอดที่อยู่ในระหว่างการติดตามผลการปฏิบัติตามเงื่อนไขใหม่ จำนวน 1,122 ราย เป็นเงิน 7,285.80 ล้านบาท

งบการเงินรวม  ณ วันที่ 30 กันยายน 2557 ธนาคารมีการปรับโครงสร้างหนี้ จำนวน 7,085 ราย เป็นจำนวนหนี้ตามบัญชีก่อนปรับโครงสร้างหนี้ เป็นจำนวนเงิน 15,958.63 ล้านบาท

รายละเอียดลูกหนี้ที่ปรับโครงสร้างหนี้  สำหรับปีสิ้นสุดวันที่ 31 ธันวาคม 2556  มีดังนี้

ณ วันที่ 31 ธันวาคม 2556 ธนาคารมียอดคงค้างตามบัญชีของลูกหนี้ที่ได้ปรับโครงสร้างหนี้แล้ว จำนวน 23,898 ราย เป็นเงิน 80,513.22 ล้านบาท ซึ่งจำนวนคงค้างดังกล่าวมียอดที่อยู่ในระหว่างการติดตามผลการปฏิบัติตามเงื่อนไขใหม่ จำนวน 532 ราย เป็นเงิน 6,458.77 ล้านบาท

งบการเงินรวม  ณ วันที่ 31 ธันวาคม 2556  ธนาคารมีการปรับโครงสร้างหนี้ จำนวน 7,086 ราย เป็นจำนวนหนี้ตามบัญชีก่อนปรับโครงสร้างหนี้ เป็นจำนวนเงิน 31,208.33 ล้านบาท

6.5.6	ลูกหนี้ตามสัญญาเช่าการเงิน (รวมลูกหนี้ตามสัญญาเช่าซื้อและสัญญาเช่าการเงิน)

6.6	ค่าเผื่อหนี้สงสัยจะสูญ

งบการเงินรวม   ณ วันที่ 30 กันยายน 2557 ธนาคารมีค่าเผื่อหนี้สงสัยจะสูญทั้งสิ้น จำนวน 72,679.15 ล้านบาท ซึ่งรวมค่าเผื่อหนี้สงสัยจะสูญของบริษัทย่อย จำนวน 1,823.90 ล้านบาท

สำหรับงวดเก้าเดือนสิ้นสุดวันที่ 30 กันยายน 2557 ธนาคารได้ตั้งค่าเผื่อหนี้สงสัยจะสูญเป็นรายเดือน ๆ ละ 500 ล้านบาท และตั้งแต่เดือน เมษายน 2557 ตั้งเพิ่มเป็นเดือนละ 700 ล้านบาท และได้ตั้งค่าเผื่อหนี้สงสัยจะสูญเพิ่มอีก จำนวน 3,000 ล้านบาท รวมจำนวน 8,700 ล้านบาท

6.6	ค่าเผื่อหนี้สงสัยจะสูญ (ต่อ)

งบการเงินรวม   ณ วันที่ 31 ธันวาคม 2556 ธนาคารมีค่าเผื่อหนี้สงสัยจะสูญทั้งสิ้น จำนวน 61,676.63 ล้านบาท ซึ่งรวมค่าเผื่อหนี้สงสัยจะสูญของบริษัทย่อย จำนวน 829.55 ล้านบาท

สำหรับปีสิ้นสุดวันที่ 31 ธันวาคม 2556  ธนาคารได้ตั้งค่าเผื่อหนี้สงสัยจะสูญเป็นรายเดือน ๆ ละ 500 ล้านบาท รวมจำนวน 6,000 ล้านบาท และได้ตั้งค่าเผื่อหนี้สงสัยจะสูญเพิ่มอีก จำนวน 5,600 ล้านบาท รวมจำนวน 11,600 ล้านบาท

6.7	ค่าเผื่อการปรับมูลค่าจากการปรับโครงสร้างหนี้

ธนาคารจะโอนค่าเผื่อหนี้สงสัยจะสูญไปเป็นค่าเผื่อการปรับมูลค่าจากการปรับโครงสร้างหนี้สำหรับลูกหนี้ที่ได้ปรับปรุงโครงสร้างหนี้และโอนกลับเป็นค่าเผื่อหนี้สงสัยจะสูญสำหรับลูกหนี้ที่ปฏิบัติตามเงื่อนไขใหม่ไม่ได้

ธนาคารไม่ได้ตัดจำหน่ายค่าเผื่อการปรับมูลค่าจากการปรับโครงสร้างหนี้เป็นรายได้เมื่อได้รับชำระ โดยโอนกลับเป็นค่าเผื่อหนี้สงสัยจะสูญ เนื่องจากหนี้ที่ปรับโครงสร้างหนี้มีโอกาสกลับเป็นหนี้ด้อยคุณภาพอีก

6.8	ทรัพย์สินรอการขายสุทธิ

6.8	ทรัพย์สินรอการขายสุทธิ (ต่อ)

ณ วันที่ 30 กันยายน 2557 และ 31 ธันวาคม 2556  ธนาคารมีค่าเผื่อการด้อยค่าทรัพย์สินรอการขายเพิ่มขึ้น จำนวน 71.91 ล้านบาท และลดลง จำนวน 343.54 ล้านบาท ตามลำดับ ซึ่งเกิดจากการโอนกลับหรือตั้งเพิ่มรายการขาดทุนจากการด้อยค่า

สำหรับงวดเก้าเดือนสิ้นสุดวันที่ 30 กันยายน 2557 และ 2556 ธนาคารมีกำไรจากการจำหน่ายทรัพย์สินรอการขาย จำนวน 796.11 ล้านบาท และ 694.61 ล้านบาท ตามลำดับ (ก่อนหักค่าใช้จ่ายในการขาย จำนวน 282.87 ล้านบาท และ 321.59 ล้านบาท ตามลำดับ)

6.9	 สินทรัพย์ภาษีเงินได้รอตัดบัญชี และหนี้สินภาษีเงินได้รอตัดบัญชี

สินทรัพย์และหนี้สินภาษีเงินได้รอตัดบัญชี ณ วันที่ 30 กันยายน 2557 และ 31 ธันวาคม 2556 มีดังนี้

6.9	 สินทรัพย์ภาษีเงินได้รอตัดบัญชี และหนี้สินภาษีเงินได้รอตัดบัญชี (ต่อ)

รายการเคลื่อนไหวของสินทรัพย์และหนี้สินภาษีเงินได้รอตัดบัญชี ที่เกิดขึ้นในระหว่างงวด/ปี มีดังนี้

6.9	 สินทรัพย์ภาษีเงินได้รอตัดบัญชี และหนี้สินภาษีเงินได้รอตัดบัญชี (ต่อ)

6.9	 สินทรัพย์ภาษีเงินได้รอตัดบัญชี และหนี้สินภาษีเงินได้รอตัดบัญชี (ต่อ)

6.10	 ตราสารหนี้ที่ออกและเงินกู้ยืม  จำแนกตามประเภทตราสารและแหล่งเงินกู้  ดังนี้

6.10	 ตราสารหนี้ที่ออกและเงินกู้ยืม (ต่อ)

* ตั๋วแลกเงินระยะสั้นได้รวมตั๋วแลกเงินที่ครบกำหนดแล้วแต่ลูกค้ายังไม่สามารถไถ่ถอนได้

หุ้นกู้ระยะยาว ภายใต้ Euro Medium Term Note Programme (EMTN Programme) วงเงิน 2,500 ล้านเหรียญดอลลาร์สหรัฐ

- ครั้งที่ 1/2556 เมื่อวันที่ 11 มีนาคม 2556 ธนาคารฯได้ออกและเสนอขายหุ้นกู้ไม่ด้อยสิทธิ ไม่มีหลักประกัน จำนวน 500 ล้านเหรียญดอลลาร์สหรัฐ อายุหุ้นกู้ 5.5 ปี อัตราดอกเบี้ย คงที่ 2.25% ต่อปี กำหนดชำระดอกเบี้ยทุก 6 เดือน ในวันที่ 11 เดือนมีนาคมและกันยายนของทุกปี ตลอดอายุหุ้นกู้

- ครั้งที่ 1/2557 เมื่อวันที่ 26 มิถุนายน 2557 ธนาคารฯได้ออกและเสนอขายหุ้นกู้ด้อยสิทธิตามเกณฑ์ Basel III (Subordinated Tier 2) จำนวน 700 ล้านเหรียญดอลลาร์สหรัฐ อายุหุ้นกู้ 10.5 ปี สำหรับ 5.5 ปีแรก อัตราดอกเบี้ย คงที่ 5.20% ต่อปี หลังจากนั้นอัตราดอกเบี้ยเท่ากับ 5-year US Treasury Rate กำหนดชำระดอกเบี้ยทุก 6 เดือน ในวันที่ 26 เดือนมิถุนายนและธันวาคมของทุกปี ตลอดอายุหุ้นกู้

หุ้นกู้ด้อยสิทธิ

การไถ่ถอนคืนก่อนกำหนดสามารถทำได้ ณ วันครบรอบ 5 ปี หรือ ณ วันครบกำหนดชำระดอกเบี้ยใด ๆ หลังวันครบรอบ 5 ปี หรือภายใต้เงื่อนไขที่กำหนด

ตราสารหนี้ด้อยสิทธิที่มีลักษณะคล้ายทุน

ตราสารหนี้ด้อยสิทธิที่มีลักษณะคล้ายทุนที่ไม่สะสมดอกเบี้ยจ่าย ไม่ชำระดอกเบี้ยในปีที่ไม่มีผลกำไร และไม่มีกำหนดระยะเวลาชำระคืน เพื่อนับเป็นเงินกองทุนชั้นที่ 1 (Hybrid Tier 1) ซึ่งธนาคารฯ มีสิทธิขอไถ่ถอนคืนก่อนกำหนด ณ วันครบรอบ 5 ปี หรือ ณ วันครบกำหนดชำระดอกเบี้ยใด ๆ หลังวันครบรอบ 5 ปี หรือกรณีที่ธนาคารฯไม่สามารถนับตราสารหนี้ด้อยสิทธิที่มีลักษณะคล้ายทุนเป็นเงินกองทุนชั้นที่ 1 ได้อีกต่อไป โดยต้องได้รับความเห็นชอบจากธนาคารแห่งประเทศไทย

อัตราดอกเบี้ย 10 ปีแรกคงที่ และ ปีที่ 11 เป็นต้นไป คิดดอกเบี้ยในอัตราลอยตัวที่อัตราดอกเบี้ยเงินฝากประจำ 6 เดือนประเภทลูกค้าทั่วไปของธนาคารฯ บวกอัตราที่กำหนด กำหนดชำระดอกเบี้ยทุก 6 เดือน

6.11	 ทุนเรือนหุ้น

6.11.1	หุ้นสามัญ

ณ วันที่ 30 กันยายน 2557 และ 31 ธันวาคม 2556 ธนาคารมีทุนจดทะเบียนและทุนชำระแล้ว จำนวน 13,976,061,250 หุ้น

6.11.2	หุ้นบุริมสิทธิ

หุ้นบุริมสิทธิ จำนวน 5.5 ล้านหุ้น ต้องลงเงินเต็มมูลค่าที่ตราไว้ สภาพของหุ้นมีลักษณะพิเศษ นอกจากมีสิทธิออกเสียงและมีสิทธิได้รับเงินปันผลอย่างหุ้นสามัญแล้ว ยังมีสิทธิได้รับเงินปันผลพิเศษในอัตราคงที่ร้อยละสามต่อปีก่อนหุ้นสามัญเมื่อมีการจ่ายเงินปันผล

6.11.3	ธนาคารเป็นรัฐวิสาหกิจโดยมีกองทุนเพื่อการฟื้นฟูและพัฒนาระบบสถาบันการเงินถือหุ้น ณ วันที่ 30 กันยายน 2557 จำนวน 7,696,248,833 หุ้น คิดเป็นร้อยละ 55.05 ของหุ้นสามัญและหุ้นบุริมสิทธิจดทะเบียนที่ชำระแล้ว

6.12	 สำรองตามกฎหมาย

ตามพระราชบัญญัติบริษัทมหาชน จำกัด ธนาคารจะต้องจัดสรรกำไรสุทธิประจำปีส่วนหนึ่งไว้เป็นทุนสำรองไม่น้อยกว่าร้อยละ 5 ของกำไรสุทธิประจำปีหักด้วยยอดขาดทุนสะสมยกมา (ถ้ามี) จนกว่าทุนสำรองจะมีจำนวนไม่น้อยกว่าร้อยละ 10 ของทุนจดทะเบียน

ณ วันที่ 30 กันยายน 2557 และ 31 ธันวาคม 2556 ทุนสำรองตามกฎหมายของธนาคารเท่ากับร้อยละ 10 ของทุนจดทะเบียนแล้ว

6.13	 การจัดสรรกำไรสุทธิประจำปี 2556 และการจ่ายเงินปันผล

เมื่อวันที่ 11 เมษายน 2557  ที่ประชุมสามัญผู้ถือหุ้นประจำปี ครั้งที่ 21 มีมติอนุมัติให้จัดสรรกำไรสุทธิประจำปี 2556 จำนวน 30,957.42 ล้านบาท และเมื่อวันที่ 5 เมษายน 2556  ที่ประชุมสามัญผู้ถือหุ้นประจำปี ครั้งที่ 20 มีมติอนุมัติให้จัดสรรกำไรสุทธิประจำปี 2555 จำนวน 25,719.64 ล้านบาท  และการจ่ายเงินปันผล  ดังนี้

โดยในปี 2555  ธนาคารได้จ่ายเงินปันผลระหว่างกาลสำหรับงวดครึ่งปีแรกของปี 2555 ให้แก่ผู้ถือหุ้นบุริมสิทธิในอัตราหุ้นละ 0.43725 บาท เป็นเงินจำนวน 2.40 ล้านบาท และผู้ถือหุ้นสามัญในอัตราหุ้นละ 0.36 บาท เป็นจำนวน 4,024.71 ล้านบาท และจ่ายเงินปันผลเพิ่มตามมติที่ประชุมผู้ถือหุ้นประจำปี ครั้งที่ 20 สำหรับครึ่งปีหลังให้แก่ผู้ถือหุ้นบุริมสิทธิในอัตราหุ้นละ 0.51725 บาท เป็นเงินจำนวน 2.85 ล้านบาท และผู้ถือหุ้นสามัญในอัตราหุ้นละ 0.44 บาท เป็นจำนวน 6,149.47 ล้านบาท

6.14	 หนี้สินที่อาจจะเกิดขึ้น

นอกจากหนี้สินที่อาจเกิดขึ้นที่กล่าวข้างต้นแล้ว ณ วันที่ 30 กันยายน 2557 และ 31 ธันวาคม 2556 ธนาคารยังมีหนี้สินที่อาจเกิดขึ้นจากการถูกฟ้องคดีรายที่สำคัญ จำนวน 16,289.16 ล้านบาท และ 15,392.66 ล้านบาท ตามลำดับ ในจำนวนนี้ได้รวมคดีซึ่งศาลชั้นต้นได้พิพากษาแล้ว และอยู่ระหว่างการอุทธรณ์และฎีกา

ณ วันที่ 30 กันยายน 2557 และ 31 ธันวาคม 2556 ธนาคารได้ประเมินผลเสียหายโดยบันทึกไว้ในประมาณการหนี้สิน จำนวน 478.16 ล้านบาท และ 447 ล้านบาท ตามลำดับ

6.15	สินทรัพย์ที่มีภาระผูกพันและข้อจำกัด

6.16  รายการที่เกี่ยวข้องกัน	สินทรัพย์ที่ใช้เป็นหลักประกัน

6.16.1  ณ วันที่ 30 กันยายน 2557 และ 31 ธันวาคม 2556 ธนาคารมีเงินให้สินเชื่อแก่พนักงานชั้นบริหารตั้งแต่ระดับผู้อำนวยการฝ่ายขึ้นไป จำนวน 715.29 ล้านบาท และ 487.91 ล้านบาท และยอดคงค้างถัวเฉลี่ย ณ สิ้นเดือน จำนวน 707.90 ล้านบาท และ 496.15 ล้านบาท ตามลำดับ

ธนาคารมีเงินให้สินเชื่อแก่สมาชิกในครอบครัวที่ใกล้ชิดกับบุคคลตามย่อหน้าแรก โดยมียอดคงค้าง ณ วันที่ 30 กันยายน 2557 และ 31 ธันวาคม 2556 จำนวน 168.43 ล้านบาท และ 161.47 ล้านบาท ตามลำดับ

6.16  รายการที่เกี่ยวข้องกัน (ต่อ)

6.16  รายการที่เกี่ยวข้องกัน (ต่อ)

ณ วันที่ 30 กันยายน 2557 และ 2556 ธนาคารมีผลประโยชน์อื่นที่จ่ายแก่ผู้มีอำนาจในการจัดการโดยเป็นค่าตอบแทนที่ผูกพันตามสัญญาจ้างงาน จำนวน 175.79 ล้านบาท และ 102.55 ล้านบาท ตามลำดับ

* ณ วันที่ 30 กันยายน 2557 ธนาคารไม่มีกรรมการและผู้บริหารระดับสูงร่วมกัน

** ณ วันที่ 31 ธันวาคม 2556 ธนาคารไม่มีกรรมการและผู้บริหารระดับสูงร่วมกัน

6.16.7	 รายการค้าระหว่างกัน

บริษัทย่อย

1) ธนาคารได้มอบให้บริษัท กรุงไทย คอมพิวเตอร์ เซอร์วิสเซส จำกัด ดำเนินการให้บริการด้านเทคโนโลยีสารสนเทศแก่ธนาคารในส่วนที่เกี่ยวกับการดำเนินการตามโครงการและระบบงานต่าง ๆ ตามแผนธุรกิจของธนาคาร โดยให้บริการแก่ธนาคารเกี่ยวกับการควบคุม  บำรุงรักษา  และการพัฒนาระบบงาน  การให้คำปรึกษาเบื้องต้นและฝึกอบรมในลักษณะต่าง ๆ  โดยบริษัทจะคิดค่าธรรมเนียมการให้บริการ ตามประมาณการรายได้ค่าบริการจากค่าใช้จ่าย (Cost Plus)  ซึ่งบริษัทคิดค่าธรรมเนียม        การให้บริการจากธนาคาร สำหรับงวดเก้าเดือนสิ้นสุดวันที่ 30 กันยายน 2557 และ 2556 เป็นจำนวน 2,775.08 ล้านบาท และ 2,371.63 ล้านบาท  ตามลำดับ

6.16  รายการที่เกี่ยวข้องกัน (ต่อ)

6.16.7	 รายการค้าระหว่างกัน

ธนาคารให้บริษัทย่อยดังกล่าวดำเนินการแทนธนาคารในการดำเนินการตามโครงการ GFMIS ในระยะที่ 2 ตั้งแต่ปี 2546 ธนาคารกับภาครัฐโดยสำนักงานกำกับระบบการบริหารการเงินการคลังภาครัฐแบบอิเล็กทรอนิกส์  สำนักเลขาธิการนายกรัฐมนตรีได้ลงนามในบันทึกความตกลงเพื่อการรับมอบระบบ และจ่ายเงินชดเชยและค่าใช้จ่ายในการลงทุนในโครงการเปลี่ยนระบบการบริหารการเงินการคลังภาครัฐสู่ระบบอิเล็กทรอนิกส์ (GFMIS) เรียบร้อยแล้ว เมื่อวันที่ 22 กันยายน 2548 นอกจากนี้ในวันที่ดังกล่าวภาครัฐกับธนาคารได้ลงนามในสัญญาอีกฉบับหนึ่งว่าจ้างให้ธนาคารดำเนินการด้านระบบและการบำรุงรักษา ระบบการบริหารการเงินการคลังภาครัฐสู่ระบบอิเล็กทรอนิกส์  ซึ่งบริษัทคิดค่าธรรมเนียมการบริการจากธนาคาร สำหรับงวดเก้าเดือนสิ้นสุดวันที่ 30 กันยายน 2557 และ 2556 เป็นจำนวน 122.52 ล้านบาท และ 147.89 ล้านบาท ตามลำดับ

2) ธนาคารมีค่าใช้จ่ายจากการใช้บริการกับบริษัทย่อย [รวมค่าธรรมเนียมที่กล่าวใน ข้อ 1)] สำหรับงวดเก้าเดือนสิ้นสุดวันที่ 30 กันยายน 2557 และ 2556 เป็นจำนวน 5,280.29 ล้านบาท และ 4,645.18 ล้านบาท ตามลำดับ ตามอัตราที่ตกลงระหว่างกัน

3) ธนาคารมีรายได้ค่าธรรมเนียมการให้บริการตามสัญญา สำหรับงวดเก้าเดือนสิ้นสุดวันที่ 30 กันยายน 2557 และ 2556 จำนวน 176.35 ล้านบาทและ 199.24 ล้านบาท ตามลำดับ

4) ข้อมูลอื่น

การคิดค่าตอบแทนระหว่างกัน

รายได้ค่าใช้จ่ายระหว่างธนาคารกับบริษัทย่อยจ่ายตามอัตราที่ตกลงกัน โดยระบุจำนวนเงินในสัญญาและบางรายการกำหนดจำนวนเงินที่จะจ่าย ตามระบบ Cost Plus

รายการระหว่างบริษัทย่อยในการจัดทำงบการเงินรวมได้ตัดรายการระหว่างกันแล้ว

บริษัทร่วม

1) ธนาคารมีรายได้ค่าเช่าจากการให้บริษัทร่วมเช่าใช้พื้นที่ สำหรับงวดเก้าเดือนสิ้นสุดวันที่ 30 กันยายน 2557 และ 2556 เป็นจำนวน 0.57 ล้านบาท และ 0.54 ล้านบาท ตามอัตราที่ตกลงระหว่างกัน

2) ธนาคารมีรายได้ค่าธรรมเนียมการให้บริการด้านงานสนับสนุนตามสัญญาให้บริการด้านงานสนับสนุน สำหรับงวดเก้าเดือนสิ้นสุดวันที่ 30 กันยายน 2557 และ 2556 จำนวน 1,420.53 ล้านบาท และ 1,139.01 ล้านบาท ตามอัตราที่ตกลงระหว่างกัน

6.16.8 การจำหน่ายเงินลงทุนให้บริษัทย่อย

เมื่อวันที่ 26 ธันวาคม 2555 ธนาคารได้ขายหุ้น บริษัท กรุงไทยพานิชประกันภัย จำกัด (มหาชน) (KPI) ร้อยละ 25 และขายหุ้นบริษัท กรุงไทย-แอกซ่า ประกันชีวิต จำกัด (มหาชน) (KTAL) ร้อยละ 50 ให้กับบริษัท กรุงไทย ร่วมทุน จำกัด ในราคาตามบัญชี เป็นจำนวนเงิน 4,800.74 ล้านบาท มีกำไรจากการขายเป็นเงิน 3,667.55 ล้านบาท และในงวดนี้ธนาคารได้ซื้อหุ้น KPI และ KTAL ทั้งจำนวนคืนจาก KTBCH ในราคาตามบัญชี เป็นเงิน 5,158.90 ล้านบาท (หมายเหตุ ข้อ 6.4.1)

ในการจัดทำงบการเงินรวมได้ตัดรายการระหว่างกันแล้ว

6.17	ฐานะและผลการดำเนินงานที่สำคัญจำแนกตามธุรกรรมในประเทศและต่างประเทศ

6.17.1	ฐานะจำแนกตามประเภทธุรกรรม

งบการเงินรวมและงบการเงินเฉพาะของธนาคารมียอดสินทรัพย์รวม  ณ วันที่ 30 กันยายน 2557 และ 31 ธันวาคม 2556 แสดงด้วยจำนวนเงินที่ยังไม่ได้หักรายการตัดบัญชีสุทธิระหว่างกัน จำนวน 13,420.98 ล้านบาท และ 8,572.50 ล้านบาท ตามลำดับ

6.17	ฐานะและผลการดำเนินงานที่สำคัญจำแนกตามธุรกรรมในประเทศและต่างประเทศ (ต่อ)

6.17.2	ผลการดำเนินงานจำแนกตามธุรกรรม

งบการเงินรวมและงบการเงินเฉพาะของธนาคาร สำหรับงวดเก้าเดือนสิ้นสุดวันที่ 30 กันยายน 2557 และ 2556  มียอดรวมรายได้ดอกเบี้ยและค่าใช้จ่ายดอกเบี้ย แสดงด้วยจำนวนเงินที่ยังไม่ได้หักรายการตัดบัญชีสุทธิระหว่างกัน จำนวน 1,574.15 ล้านบาท และ 1,072.59 ล้านบาท ตามลำดับ

6.18	ผลการดำเนินงานจำแนกตามส่วนงานดำเนินงาน

ปัจจัยในการกำหนดส่วนงาน

ธนาคารมีการจัดแบ่งองค์กรเพื่อใช้บริหารจัดการภายใน โดยมีคณะกรรมการผู้บริหารสายงานเป็นผู้มีอำนาจตัดสินใจสูงสุด
ด้านการดำเนินงานโดยจัดแบ่งเป็น 3 ส่วนงาน ตามกลุ่มลูกค้าและลักษณะการประกอบธุรกิจ ดังนี้

1) ธนาคารเพื่อลูกค้ารายย่อย ให้บริการและพัฒนาผลิตภัณฑ์ด้านการรับฝากเงิน การให้สินเชื่อ การให้บริการรับชำระค่าสินค้าและบริการอื่น ๆ รวมทั้งการแนะนำและขายผลิตภัณฑ์ของบริษัทในเครือและพันธมิตรธุรกิจ ผ่านเครือข่ายสาขาของธนาคารทั่วประเทศ

2) ธนาคารเพื่อลูกค้าธุรกิจ ให้บริการด้านสินเชื่อและบริการทางการเงินแก่ลูกค้าธุรกิจ และ

3) ธุรกิจบริหารเงินและการลงทุน ทำหน้าที่ดูแลโครงสร้างทางการเงินให้อยู่ในระดับที่เหมาะสม พร้อมสร้างผลกำไรจากการบริหารการลงทุน การปริวรรตเงินตรา ธุรกิจระหว่างประเทศ และสภาพคล่องส่วนเกินของธนาคาร รวมทั้งบริหารสาขาต่างประเทศและดูแลบริษัทที่ธนาคารลงทุน

สำหรับส่วนงานอื่น ๆ จะประกอบไปด้วย หน่วยงานส่วนกลาง หน่วยงานสนับสนุน บริษัทย่อยและบริษัทร่วม

เกณฑ์การวัดมูลค่า

นโยบายการบัญชีสำหรับส่วนงานดำเนินงานเป็นไปตามหลักการบริหารจัดการเพื่อสร้างมูลค่าทางเศรษฐศาสตร์ (Economic Value Management: EVM) โดยมีกำไรเชิงเศรษฐศาสตร์เป็นตัวชี้วัดในการประเมินผลงานโดยผู้มีอำนาจตัดสินใจสูงสุดด้านการดำเนินงาน หลักการดังกล่าวนั้นแตกต่างจากนโยบายการบัญชีที่ใช้จัดทำงบการเงิน เนื่องจากกำหนดให้ทุกหน่วยงานเป็นศูนย์กำไร มีการคิดค่าบริการระหว่างหน่วยงาน  นอกจากนี้ มีการคำนวณผลตอบแทนจากการจัดหาเงินให้แก่หน่วยงานผู้จัดหาเงิน และคำนวณต้นทุนจากการใช้เงินของหน่วยงานผู้ใช้เงินทุนตามหลักการกำหนดราคาโอน  รายได้และค่าใช้จ่ายจะถูกปันส่วนไปยังหน่วยงานผู้เป็นเจ้าของ จนในที่สุดจะได้ค่ากำไรเชิงเศรษฐศาสตร์

6.18	 ผลการดำเนินงานจำแนกตามส่วนงานดำเนินงาน (ต่อ)

1การแสดงรายการในงบการเงิน รายการกำไรบางรายการแสดงค่าสุทธิจากรายการขาดทุน ซึ่งกรณีที่เป็นกำไรสุทธิจะแสดงภายใต้รายได้จากการดำเนินงานอื่น ๆ และในกรณีที่เป็นขาดทุนสุทธิจะแสดงภายใต้ค่าใช้จ่ายจากการดำเนินงานอื่น ๆ ขณะที่ตามระบบ EVM จะกำหนดไว้ให้แสดงเป็นรายได้หรือค่าใช้จ่ายโดยไม่พิจารณาว่าเป็นกำไรสุทธิหรือขาดทุนสุทธิ

2ตามหลักการของ EVM มีการคิดต้นทุนของเงินทุน (Capital Charge) ให้แต่ละส่วนงาน จึงต้องมีการกลับรายการนี้ออก
ในภาพรวมธนาคาร

3ระบบ EVM จะคำนวณโดยใช้ยอดเฉลี่ยสินทรัพย์และหนี้สินของหน่วยงานภายในงวดบัญชี ขณะที่งบการเงินแสดงสินทรัพย์และหนี้สินด้วยยอดคงเหลือ ณ สิ้นงวดบัญชี

4หนี้สินส่วนใหญ่ของธนาคารคือเงินรับฝาก ซึ่งบันทึกบัญชีตามหลักการความเป็นเจ้าของ โดยหลักการในปี 2557 ได้กระจายไปยังหน่วยงานต่าง ๆ ที่ดูแลลูกค้า ซึ่งต่างจากหลักการในปี 2556 ที่เงินรับฝากส่วนใหญ่ถูกบันทึกอยู่ที่หน่วยงานสาขาภายใต้ส่วนงานธนาคารเพื่อลูกค้ารายย่อย

6.19	 รายได้ดอกเบี้ย

6.20 ค่าใช้จ่ายดอกเบี้ย

* ตามพระราชกำหนดปรับปรุงการบริหารหนี้เงินกู้ที่กระทรวงการคลังกู้เพื่อช่วยเหลือกองทุนเพื่อการฟื้นฟูและพัฒนาระบบสถาบันการเงิน พ.ศ.2555 กำหนดให้ธนาคารนำส่งเงินเข้าบัญชีสะสมเพื่อการชำระคืนต้นเงินกู้ชดใช้ความเสียหายของกองทุนเพื่อการฟื้นฟูและพัฒนาระบบสถาบันการเงิน ตามอัตราที่ธนาคารแห่งประเทศไทยกำหนด ในอัตราร้อยละ 0.46 ต่อปี ตั้งแต่วันที่ 27 มกราคม 2555 เป็นต้นไป

** เงินนำส่งสถาบันคุ้มครองเงินฝากได้มีการเปลี่ยนแปลงหลักเกณฑ์และวิธีการในการคำนวณเงินนำส่งใหม่ โดยมีการกำหนดอัตราเงินนำส่งเข้ากองทุนคุ้มครองเงินฝาก จากเดิมในอัตราร้อยละ 0.4 ต่อปี  เป็นอัตราร้อยละ 0.01 ต่อปี  ตั้งแต่วันที่ 27 มกราคม 2555 เป็นต้นไป

6.21	 ภาษีเงินได้

ภาษีเงินได้ที่รับรู้ในกำไรหรือขาดทุนสำหรับงวดเก้าเดือนสิ้นสุดวันที่ 30 กันยายน 2557 และ 2556 มีดังนี้

6.22	 การโอนลูกหนี้ด้อยคุณภาพให้กับบรรษัทบริหารสินทรัพย์ไทย (บสท.)

ตามที่บรรษัทบริหารสินทรัพย์ไทยได้รับการจัดตั้งตามพระราชกำหนดบรรษัทบริหารสินทรัพย์ไทย พ.ศ.2544 โดยมีวัตถุประสงค์ในการบริหารสินทรัพย์ด้อยคุณภาพของสถาบันการเงิน โดยการรับโอนสินทรัพย์ด้อยคุณภาพของสถาบันการเงินต่าง ๆ รวมตลอดถึงสิทธิอื่นใดเหนือทรัพย์สินที่เป็นหลักประกันการชำระหนี้สำหรับสินทรัพย์ด้อยคุณภาพ และภายใต้พระราชกำหนดดังกล่าว สถาบันการเงินจะต้องทำการโอนสินทรัพย์ด้อยคุณภาพของตนรวมตลอดถึงสิทธิอื่นใดเหนือทรัพย์สินที่เป็นหลักประกันการชำระหนี้ให้แก่ บสท.ตามเงื่อนไขและกำหนดเวลาที่ บสท. กำหนด ซึ่งราคารับโอนสินทรัพย์ด้อยคุณภาพเท่ากับมูลค่าทรัพย์สินที่เป็นหลักประกันโดยการประเมินมูลค่าทรัพย์สินที่เป็นหลักประกันให้เป็นไปตามหลักเกณฑ์การประเมินมูลค่าหลักประกันที่ธนาคารแห่งประเทศไทยกำหนด ทั้งนี้ธนาคารมีสิทธิที่จะขอให้มีการประเมินราคามูลค่าทรัพย์สินที่เป็นหลักประกันใหม่ได้ภายใต้หลักเกณฑ์และระยะเวลาที่กำหนด บสท.และธนาคารตกลงกันว่าให้มีการรับรู้ผลกำไรหรือผลขาดทุนจากการบริหารสินทรัพย์ด้อยคุณภาพของ บสท.และดำเนินการแบ่งปันผลกำไรหรือรับผิดชอบในผลขาดทุนระหว่างกันเมื่อสิ้นปีที่ 5 และสิ้นปีที่ 10 นับแต่วันที่ 1 กรกฎาคม 2544 สำหรับลูกหนี้เฉพาะรายที่ได้รับชำระหนี้ครบถ้วนแล้ว หรือกรณีเป็นการโอนสินทรัพย์เพื่อชำระหนี้ให้นับเฉพาะรายที่ได้จำหน่ายจ่ายโอนทรัพย์สินนั้นแล้ว โดยคำนวณจากมูลค่าสินทรัพย์ที่เรียกเก็บได้ตามเกณฑ์เงินสด จนถึงวันที่คำนวณผลกำไรขาดทุนหักด้วยต้นทุนในการรับโอนและค่าใช้จ่ายทั้งสิ้นในการดำเนินการของ บสท. รวมทั้งค่าใช้จ่ายดอกเบี้ยทั้งหมดที่ บสท.ต้องจ่ายให้กับธนาคาร

กรณีมีผลกำไร ผลกำไรส่วนแรกไม่เกินร้อยละ 20 ของราคารับโอน ธนาคารและ บสท.แบ่งกันฝ่ายละครึ่ง กำไรส่วนที่สอง ธนาคารรับแล้วรวมกับกำไรส่วนที่หนึ่งแล้วไม่เกินส่วนต่างระหว่างราคาตามบัญชีของสินทรัพย์ด้อยคุณภาพกับราคารับโอน และกำไรส่วนที่เหลือให้ บสท.รับไปทั้งหมด

กรณีมีผลขาดทุน ธนาคารเป็นผู้รับผิดชอบผลขาดทุนส่วนแรกไม่เกินร้อยละ 20 ของราคารับโอน และผลขาดทุนส่วนที่สอง
ไม่เกินร้อยละ 20 ของราคารับโอน ธนาคารและ บสท.แบ่งกันฝ่ายละครึ่ง สำหรับผลขาดทุนส่วนที่เหลือ บสท.รับไปทั้งหมด ดังนั้น ผลขาดทุนที่ธนาคารต้องรับผิดชอบจะไม่เกินร้อยละ 30 ของราคารับโอน

ธนาคารได้โอนสินทรัพย์ด้อยคุณภาพให้ บสท. ระหว่างปี 2544 - 2549  ซึ่งในแต่ละครั้งที่มีการโอนสินทรัพย์ด้อยคุณภาพ บสท.จะตรวจสอบราคาสินทรัพย์ที่จะต้องชำระในเบื้องต้นให้เสร็จภายใน 180 วัน และเมื่อ บสท.กับธนาคารได้ยืนยันราคาสินทรัพย์ที่จะต้องชำระกันแล้ว บสท.จะออกตั๋วสัญญาใช้เงินซึ่งเปลี่ยนมือไม่ได้ให้แก่ธนาคาร กำหนดใช้เงินเมื่อสิ้นระยะเวลา 10 ปีนับแต่วันออกตั๋วสัญญาใช้เงินโดยมีกองทุนเพื่อการฟื้นฟูและพัฒนาระบบสถาบันการเงินเป็นผู้อาวัล แต่ทั้งนี้ บสท.อาจใช้สิทธิไถ่ถอนก่อนกำหนดได้ อัตราดอกเบี้ยคิดจากอัตราดอกเบี้ยอ้างอิงเงินฝากถัวเฉลี่ยของห้าธนาคารพาณิชย์ขนาดใหญ่ตามที่ธนาคารแห่งประเทศไทยประกาศ โดยให้ชำระดอกเบี้ยทุกสิ้นปี

บสท.ได้ดำเนินกิจการครบ 10 ปี ตามพระราชกำหนดบรรษัทบริหารสินทรัพย์ไทย พ.ศ.2544  มาตรา 95 เมื่อวันที่ 8 มิถุนายน 2554  บสท.ได้ดำเนินการเลิกกิจการ เมื่อวันที่ 9 มิถุนายน 2554 และอยู่ระหว่างชำระบัญชีตามพระราชกฤษฎีกาว่าด้วยการชำระบัญชีบรรษัทบริหารสินทรัพย์ไทย พ.ศ.2554  ต่อไป

บสท. ได้ยุบเลิกองค์กรเป็นการถาวร ในวันที่ 8 มิถุนายน 2556  โดยว่าจ้างบริษัท เพลินจิต แคปปิตอล จำกัด เป็นผู้บริหาร เพื่อจัดการภารกิจคงค้างของ บสท.

เมื่อวันที่ 11 กันยายน 2556  บริษัท เพลินจิต แคปปิตอล จำกัด ได้มีหนังสือแจ้งผลการคำนวณผลกำไรหรือผลขาดทุนจากการบริหารสินทรัพย์ด้อยคุณภาพ ณ วันที่ 30 พฤศจิกายน 2555 ฉบับทางการและเรียกชำระผลขาดทุนจากธนาคารให้กับ บสท. จำนวน 2,507.48 ล้านบาท  เมื่อวันที่ 3 ตุลาคม 2556 ธนาคารได้แจ้งคัดค้านการคำนวณผลกำไรหรือผลขาดทุนจากการบริหารสินทรัพย์ด้อยคุณภาพ โดยให้นำค่าเครื่องจักรจำนำของสินทรัพย์ด้อยคุณภาพของลูกหนี้รายหนึ่ง จำนวน 1,744 .48 ล้านบาท มารวมในราคารับโอนเพื่อใช้ในการคำนวณผลกำไรหรือผลขาดทุนจากการบริหารสินทรัพย์ด้อยคุณภาพ ณ วันที่ 30 พฤศจิกายน 2555 ด้วย

ณ วันที่ 30 กันยายน 2557 และ 31 ธันวาคม 2556 ธนาคารมีราคาโอนสินทรัพย์ด้อยคุณภาพให้กับ บสท.ภายหลังปรับราคาโอนระหว่างกันแล้วรวมสุทธิ จำนวน 17,743.18 ล้านบาท  สำหรับลูกหนี้รายที่จำนำเครื่องจักรเป็นประกัน  มูลค่าเครื่องจักร จำนวน 1,744.48 ล้านบาท ซึ่ง บสท.ได้ปรับลดมูลค่าตั๋วสัญญาใช้เงินแล้ว แต่ธนาคารมีหนังสือแจ้ง บสท.ปฏิเสธการรับตั๋วสัญญาใช้เงินไว้ก่อนจนกว่าจะได้ข้อยุติเรื่องราคาโอน  และธนาคารได้ดำเนินคดีตามกฎหมายกับ บสท.ปัจจุบันคดีอยู่ระหว่างการพิจารณาของศาลฎีกา วันที่ 30 กันยายน 2557 และ 31 ธันวาคม 2556 บสท.มียอดราคาโอนค้างชำระ จำนวน 3,375.25 ล้านบาท  และ 3,388.20 ล้านบาท ตามลำดับ ซึ่งได้ออกตั๋วสัญญาใช้เงินให้แก่ธนาคาร จำนวน 9 ฉบับ โดยบันทึกรวมอยู่ในเงินลงทุนประเภทตราสารหนี้ที่จะถือจนครบกำหนด (หมายเหตุ ข้อ 6.3) ณ วันที่ 30 กันยายน 2557 ธนาคารบันทึกดอกเบี้ยค้างรับไว้ จำนวน 42.75 ล้านบาท

ณ วันที่ 30 กันยายน 2557 และ 31 ธันวาคม 2556 การประมาณการหนี้สินที่อาจเกิดขึ้นจากผลขาดทุนสำหรับลูกหนี้ด้อยคุณภาพที่โอนไป บสท.มีจำนวนทั้งสิ้น 3,461.48 ล้านบาท  ซึ่งธนาคารได้ตั้งค่าเผื่อหนี้สงสัยจะสูญโดยประมาณการไว้อัตราร้อยละ 15 ของราคาโอนและในปี 2555 ฝ่ายบริหารได้พิจารณาประมาณการหนี้สินเพิ่มขึ้นอีกจำนวน 800 ล้านบาท  ซึ่งแสดงไว้ในประมาณการหนี้สิน

6.23	 นโยบายการทำธุรกรรมและการบริหารความเสี่ยงภายในกลุ่มธุรกิจทางการเงิน

ตามประกาศของธนาคารแห่งประเทศไทยที่ สนส.6/2553 ลงวันที่ 18 มิถุนายน 2553 เรื่อง หลักเกณฑ์การกำกับแบบรวมกลุ่ม กำหนดให้ธนาคารเปิดเผยข้อมูลเกี่ยวกับนโยบายการทำธุรกรรมภายในกลุ่มธุรกิจทางการเงินและนโยบายการบริหารความเสี่ยงที่เกิดจากการทำธุรกรรมภายในกลุ่มธุรกิจทางการเงิน ซึ่งนโยบายดังกล่าวสรุปได้ ดังนี้

การทำธุรกรรมและการบริหารความเสี่ยงในการทำธุรกรรมระหว่างกันภายในกลุ่มธุรกิจทางการเงิน จัดทำขึ้นเพื่อใช้เป็นแนวทางกำกับดูแลการทำธุรกรรมภายในกลุ่มธุรกิจทางการเงิน  ซึ่งประกอบด้วยธนาคารและบริษัทในกลุ่มธุรกิจทางการเงิน 12 บริษัท  (หมายเหตุ ข้อ 6.4) ให้มีมาตรฐานและแนวปฏิบัติเดียวกัน  และสอดคล้องตามหลักเกณฑ์การกำกับแบบรวมกลุ่มของธนาคารแห่งประเทศไทย โดยนโยบายดังกล่าวได้รับอนุมัติจากคณะกรรมการธนาคารและมีการทบทวนอย่างน้อยปีละครั้ง ซึ่งนโยบายดังกล่าวครอบคลุมถึงประเภทธุรกรรม  หลักเกณฑ์และข้อกำหนดเกี่ยวกับการทำธุรกรรม รวมถึงอัตราส่วนในการทำธุรกรรมภายในกลุ่มธุรกิจทางการเงิน และแนวทางปฏิบัติอื่น ๆ ที่เกี่ยวข้อง โดยการทำธุรกรรมภายในกลุ่มธุรกิจทางการเงิน ถือปฏิบัติตามแนวทางเดียวกันกับการทำธุรกรรมกับบุคคลทั่วไป และจัดทำเป็นเอกสารสัญญาที่มีผลบังคับตามกฎหมาย รวมทั้งปฏิบัติตามหลักบรรษัทภิบาลของธนาคาร

กรณีที่ธนาคารทำธุรกรรมกับบริษัทในกลุ่มธุรกิจทางการเงินที่ธนาคารถือว่าบริษัทนั้นเป็นเสมือนหน่วยงานหนึ่งของธนาคาร  ธนาคารจะถือปฏิบัติตามแนวทางการผ่อนปรนการทำธุรกรรมที่ธนาคารแห่งประเทศไทยกำหนด

6.24	 อื่น ๆ

6.24.1 ธนาคารมีลูกหนี้เงินให้สินเชื่อรายหนึ่งซึ่งเกี่ยวข้องกับการยื่นฟ้องคดีของสำนักงานอัยการสูงสุดต่อศาลฎีกาแผนกคดีอาญาของผู้ดำรงตำแหน่งทางการเมือง โดยศาลฎีกาฯ มีคำสั่งประทับรับคำฟ้องไว้แล้ว เมื่อวันที่ 25 กรกฎาคม 2555 ลูกหนี้รายดังกล่าวมีวงเงินสินเชื่อที่ได้รับอนุมัติ เมื่อวันที่ 9 ธันวาคม 2546 จำนวน 9,900 ล้านบาท โดยเบิกไปใช้แล้ว จำนวน 8,368.73 ล้านบาท และ ณ วันที่ 30 กันยายน 2557 ยังคงค้างชำระทั้งจำนวนพร้อมดอกเบี้ย โดยธนาคารได้ตั้งสำรองค่าเผื่อหนี้สงสัยจะสูญครบตามเกณฑ์ธนาคารแห่งประเทศไทยแล้ว  นอกจากนี้ คดีดังกล่าวยังเกี่ยวข้องถึงรายการค้างรับชำระจากลูกหนี้ผิดนัดชำระหนี้ตามสัญญาซื้อขายหุ้นบุริมสิทธิแปลงสภาพ  ซึ่งได้บันทึกไว้ในบัญชีสินทรัพย์อื่น จำนวน 997.87 ล้านบาท โดยธนาคารได้ตั้งค่าเผื่อด้อยค่าไว้เต็มจำนวนแล้ว

6.24.2 ในปี 2553 ธนาคารให้กู้ยืมเงินแก่บริษัทแห่งหนึ่ง จำนวน 95.67 ล้านดอลลาร์สหรัฐ (2,884.61 ล้านบาท) ซึ่งเกิดจากธนาคารลงทุนในหุ้นสามัญสถาบันการเงินต่างประเทศแห่งหนึ่ง โดยมีสัดส่วนการลงทุนร้อยละ 50 ของทุนจดทะเบียน และธนาคารมีสัญญาขายหุ้นสามัญทั้งหมดคืนภายในระยะเวลาและราคาที่กำหนดให้กับบริษัทในกลุ่มของสถาบันการเงินต่างประเทศ โดยธนาคารไม่มีอำนาจควบคุมสถาบันการเงินที่ไปลงทุน ธนาคารถือว่าธุรกรรมดังกล่าวเป็นเงินให้สินเชื่อโดยมีหุ้นสามัญที่ธนาคารได้มาเป็นหลักประกันเงินให้สินเชื่อ ส่วนต่างระหว่างราคาหุ้นกับเงินให้กู้ยืมทยอยรับรู้เป็นรายได้ดอกเบี้ยรับ โดยธนาคารได้รับชำระเงินครบถ้วนตามสัญญาในเดือนกรกฎาคม 2554 จากบริษัทดังกล่าวแล้ว ปัจจุบันธนาคารยังไม่ได้โอนคืนหุ้นสามัญที่ได้มาเป็นหลักประกันเนื่องจากบริษัทต้องหาผู้ร่วมทุนที่เป็นสถาบันการเงินมาถือหุ้นแทนธนาคาร

6.25	 การเปิดเผยข้อมูล ตามประกาศของธนาคารแห่งประเทศไทย

ธนาคารได้เปิดเผยข้อมูลเกี่ยวกับการดำรงเงินกองทุนของธนาคารและกลุ่มธุรกิจทางการเงินตามประกาศธนาคารแห่งประเทศไทย เรื่อง การเปิดเผยข้อมูลการดำรงเงินกองทุนสำหรับธนาคารพาณิชย์ และเรื่อง การเปิดเผยข้อมูลการดำรงเงินกองทุนสำหรับกลุ่มธุรกิจทางการเงิน

ช่องทางที่เปิดเผยข้อมูล	www.ktb.co.th>นักลงทุนสัมพันธ์>ข้อมูลทางการเงิน>การเปิดเผยข้อมูลตามเกณฑ์ Basel

วันที่ที่เปิดเผยข้อมูล	วันที่ 30 ตุลาคม 2557

ข้อมูล ณ	วันที่ 30 มิถุนายน 2557

6.26	 การอนุมัติงบการเงิน

งบการเงินนี้ได้รับการอนุมัติให้ออกงบการเงินจากคณะกรรมการบริหาร เมื่อวันที่ 11 พฤศจิกายน 2557